Bohemian Rhapsody - Վիքիպեդիա՝ ազատ հանրագիտարան
սինգլ "A Night at the Opera" ալբոմից
Հոկտեմբեր 31, 1975
Օգոստոս-Սեպտեմբեր 1975, Rockfield Studio 1
Ռոյ Թոմաս Բեյկեր,Քուին
Bohemian Rhapsody, անգլիական Քուին խմբի երգն է, որը ձայնագրվել է իրենց "A Night at the Opera" ալբոմում։ Ստեղծվել է խմբի վոկալիստ Ֆրեդի Մերկուրի-ի կողմից 1975 թվականին։ Երգը ուներ տարօրինակ երաժշտական ձև: Այն կարելի է բաժանել վեց մասերի, որոնք ունեն լիովին տարբեր ոճեր, դրանք էլ իրենց հերթին չունեն կրկներգեր և ներկայացնում են երաժշտական առանձին ուղղվածություններ՝ օպերա և բալլադ, ակապելլա և հեվի-մեթալ։ Թողարկվել է նաև որպես սինգլ, վաճառվել է երգի ավելի քան 6 միլիոն օրինակ ամբողջ աշխարհում։ «Bohemian Rhapsody»-ն թռիչքային կետ եղավ խմբի կարիերայի համար. նրա շնորհիվ երաժիշտները համաշխարհային ճանաչում ձեռք բերեցին։
Ձայնագրվելուց մի քանի տարի անց երգը համարվել է հազարամյակի լավագույն երգը, իսկ Rolling Stones ամսագիրը ընդգրկել է երգը իրենց լավագույն 500 երգերի ցուցակում, այն զբաղեցրել է 163 հորիզոնականը։ Ձայնագրվելուց հետո երգը միշտ ընդգրկված է եղել խմբի համերգային երգերի ցուցակում։ Այն նաև ունի տեսահոլովակ, որը համարվում է պատմության ամենահայտնի հոլովակներից մեկը։ Մեծ Բրիտանիայի հիթ-շքերթում զբաղեցրել է առաջին հորիզոնականը և մնացել նույն հորիզոնականում 9 շաբաթ։[1] 2012 թվականին երգը համարվել է բրիտանացիների ամենասիրելի երգը՝ ITV-ի անցկացրած քվեարկությունից հետո։[2]
5.4 Շվեյցարիա
5.6 Շվեդիա
5.7 Ավստրիա
5.8 Ֆրանսիա
5.9 Ավստրալիա
Քուինը և պրոդյուսեր Ռոյ Թոմաս Բեյքերը երգի ձայնագրությամբ զբաղվել են ավելի քան երեք շաբաթ։ Հերեֆորդշիրում անցկացված երեքշաբաթյա փորձերից հետո՝ 1975 թվականի օգոստոսի 24-ին, Rockfield 1 ստուդիայում, որը գտնվում էր ուելսյան Մոնուտ քաղաքում, սկսվեց երգի ձայնագրությունը։ Ձայնագրման ժամանակ օգտագործվել են նաև Roundhouse, SARM (East), Scorpion և Wessex ստուդիաները։ Ըստ խմբի անդամների հիշողությունների՝ Մերկուրին լիովին տրվել էր աշխատանքին։
Ամենասկզբում ձայնագրվեցին Մերկուրիի դաշնամուրի, Ջոն Դիքոնի բասս-կիթառի և Ռոջեր Թեյլորի հարվածային գործիքների պարտիաները։ Խումբը նաև օգտագործեց բաս-կիթառ Fender-ից, էլեկտրոկիթառ Red Special-ից, հարվածայիններ Ludwig-ից, թիմփանիի և կոչնազանգ Paiste-ից։ Մերկուրին նվագում էր Bechstein դաշնամուրին, որը հետագայում օգտագործվեց տեսահոլովակում և Բրիտանիայում ունեցած համերգային շրջագայության ժամանակ։
Երբ ձայնագրություններն ավարտվեցին, սինգլը դարձավ ամենաթանկը, որը երբևէ եղել է և մինչև այժմ մնում է որակի չափանիշ երաժշտության ոլորտում։
Երբ խումբը ցանկություն հայտնեց երգը որպես սինգ թողարկել, լեյբլի ղեկավարությունը կատեգորիկ մերժեց խմբին, բացատրելով, որ հինգ ու կես րոպե ձգվող երգը երբեք հիթ չի դառնա։ Եթե հավատանք խմբի պրոդյուսեր Ռոյ Թոմաս Բեյքերի խոսքերին, ապա տեղի է ունեցել այսպիսի մի բան. երգը ցույց են տվել անգլիացի հայտնի դերասան, հեռուստա և ռադիոհաղորդավար Քեննի Էվերետին, ով այդ ժամանակ DJ էր Capital ռադիոյում։ Այն տվեցին Էվերետին միայն մի պայմանով, որ նա չի տեղադրի ռադիոյում։ «Շատ լավ, չեմ տեղադրի»,- աչքով արեց և պատասխանեց Էվերետը։ Էվերետը ռադիոլսողներին սկզբում բարկացրեց երգից հատվածներ տեղադրելով, իսկ հետո երկու արձակուրդային օր իր շոուի ժամանակ այն հնչեցրեց 14 անգամ։ Երկուշաբթի օրը մարդկային առհելի հոսքեր մտնում էին խանութներ՝ գնելու ձայներիզը, սակայն այն դեռևս չկար վաճառքում[3]:
Արդյունքում, ձայնագրող ընկերությունը ստիպված էր թողարկել երգը։ Այն թողարկվեց «I’m in Love with My Car» սինգլի սկավառակի «Բ» կողմում։
1981 թվականին այն հայտնվեց Greatest Hits ժողովածուում՝ իբրև ալբոմի առաջին երգ։
1991 թվականին՝ Մերկուրիի մահից հետո, Bohemian Rhapsody-ին կրկին թողարկվեց որպես սինգլ «These Are the Days of Our Lives» երգի հետ և նորից դարձավ հիթ։ Մերկուրին մահվանից առաջ պատվիրել էր, որ այդ երգի վերաթողարկման ամբողջ եկամուտը փոխանցվի Թերրենսա Հիգգինսի՝ ՁԻԱՀ-ի դեմ պայքարի բարեգործական ֆոնդին։
Սինգլը վաճառվել է ավելի քան 2 միլիոն օրինակով Մեծ Բրիտանիայում, դառնալով այնտեղի 3-րդ ամենաշատ վաճառված սինգլը։ Այն որպես սինգլ է ձայնագրվել նաև 1991 թվականին Ֆրեդի Մերկուրի մահավանից հետո և բրիտանական հիթ-շքերթում զբաղեցրել է 1 հորիզոնականը և մնացել նույն հորիզոնականում ուղիղ 5 շաբաթ։
Երգը Wayne's World ֆիլմի սաունդթրեկն է։
Երգի պատվին է անվանվել «That '70s Show» սերիալի ութերորդ եթերաշրջանի առաջին էպիզոդը, որը միաժամանակ էկրաններ բարձրացավ այն սերիայի հետ, որը անվանվել էր խմբի մյուս երգի՝ «Somebody to Love»-ի պատվին։
You Tube-ում տեսահոլովակն ունի ավելի քան 250 մլն դիտում[4]
Երգի անվանումով է վերնագրվել «Cowboy Bebop»-ի տասնչորսերորդ սերիան
«RockFM» ռադիոյի կողմից 2014 թվականին անցկացված քվեարկության արդյունքում «Bohemian Rhapsody»-ն ճանաչվեց բոլոր ժամանակների լավագույն ռոք երգը[5]
Ինքնասպանների ջոկատը ֆիլմում երգը օգտագործվել է որպես սաունդթրեք
Երգը «Billboard Hot 100» հիթ-շքերթում զբաղեցրել է 9-րդ հորիզոնականը։
Ըստ «Rolling Stonesi»-ի «Լավագույն 500 երգերի» ցանկում զբաղեցրել է 166-րդ հորիզոնականը։[6]
Իտալիա Ոսկե 15,000
Մեծ Բրիտանիա 2× Պլատին 2,300,000
Ամերիկայի Միացյալ Նահագներ Ոսկե+Ոսկե 3,609,000
Մեծ Բրիտանիա 1975 թվականի նոյեմբերի 8-ի չարթը[7]
Մեծ Բրիտանիա 1992 թվականի դեկտեմբերի 21-ի չարթը[8]
ԱՄՆ Billboard Hot 100, 1976 թվական
ԱՄՆ Billboard Hot 100, 1992
Նիդերլանդներ Նիդերլանդների չարթը[9]
Շվեյցարիա 1976 թվականի փետրվարի 20-ի շվեցարական չարթը[10]
Շվեյցարիա 1992 թվականի հունվարի 12-ի շվեցարական չարթը[10]
Նորվեգիա 1976 թվականի չորս շաբաթվա նորվեգիական չարթ[11]
Շվեդիա 1976 թվականի փետրվարի 16-ի շվեդիական չարթը[12]
Ավստրիա 1992 թվականի փետրվարի 2-ի ավստրիական չարթը[13]
Ֆրանսիա 1992 թվականի օգոստոսի 1-ի ֆրանսիական չարթը[14]
Ավստրալիա 1992 թվականի հունվարի 19-ի ավստրալիական չարթը[15]
↑ https://www.youtube.com/watch?v=fJ9rUzIMcZQ
↑ http://www.officialcharts.com/chart-news/queens-bohemian-rhapsody-voted-the-nations-favourite-number-1-single-1491/
↑ Queen Official (2008-08-01)։ «Queen - Bohemian Rhapsody (Official Video)»։ Վերցված է 2016-07-13
↑ «Chart Stats - UK Singles & Albums Chart Archive - Queen - Bohemian Rhapsody» (անգլերեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ «Chart Stats - UK Singles & Albums Chart Archive - Queen - Bohemian Rhapsody/These Are The Days» (անգլերեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ 9,0 9,1 «Bohemian Rhapsody» (անգլերեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ 10,0 10,1 «Queen - Bohemian Rhapsody - hitparade.ch» (գերմաներեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ «norwegiancharts.com - Queen - Bohemian Rhapsody» (գերմաներեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ «swedishcharts.com - Queen - Bohemian Rhapsody» (գերմաներեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ «Queen - Bohemian Rhapsody - austriancharts.at» (գերմաներեն)։ Արխիվացված օրիգինալից-ից 2012-01-28-ին։ Վերցված է 28 июля 2007
↑ «australian-charts.com - Queen - Bohemian Rhapsody» (գերմաներեն)։ Արխիվացված օրիգինալից-ից 2012-01-28-ին։ Վերցված է 28 июля 2007
1992 թվականի տարբերակի տեսահոլովակը
Ստացված է «https://hy.wikipedia.org/w/index.php?title=Bohemian_Rhapsody&oldid=5314077» էջից